ศบศ.เห็นชอบแนวทางเปิดรับนักท่องเที่ยวต่างชาติที่ฉีดวัคซีนแล้วของจังหวัดภูเก็ต โดยไม่ต้องกักตัว เริ่ม 1 กรกฎาคมนี้
นายดนุชา พิชยนันท์ เลขาธิการสภาพัฒนาการเศรษฐกิจและสังคมแห่งชาติ และนายยุทธศักดิ์ สุภสร ผู้ว่าการการท่องเที่ยวแห่งประเทศไทย แถลงผลการประชุมศูนย์บริหารสถานการณ์เศรษฐกิจจากผลกระทบการระบาดของโรคติดเชื้อไวรัสโคโรนา 2019 หรือ ศบศ.ว่า ที่ประชุมรับทราบสถานการณ์เศรษฐกิจล่าสุด และเป้าหมายการขยายตัวทางเศรษฐกิจปี 2564 อยู่ที่ร้อยละ 4.0 โดยมีมาตรการที่จะต้องเร่งรัดดําเนินการเพื่อให้เศรษฐกิจสามารถขยายตัวได้ตามเป้าหมาย เช่น มาตรการด้านการท่องเที่ยว ได้แก่ เตรียมการรองรับการเปิดประเทศเพื่อรับนักท่องเที่ยวต่างชาตินอกจากนี้ ที่ประชุมยังเห็นชอบในแนวทางการเปิดรับนักท่องเที่ยวต่างชาติ ที่ได้รับการฉีดวัคซีนแล้วของจังหวัดภูเก็ต ตามข้อเสนอของการท่องเที่ยวแห่งประเทศไทย ที่จะอนุญาตให้นักท่องเที่ยวต่างชาติที่ได้รับการฉีดวัคซีนแล้วและมีผลการตรวจโควิด-19 เป็นลบ สามารถเดินทางเข้าจังหวัดภูเก็ตโดยตรงผ่านเครื่องบิน และสามารถท่องเที่ยวในจังหวัดภูเก็ตได้โดยไม่ต้องกักตัว ตั้งเป้า 100,000 คน โดยจะเริ่มดําเนินการในวันที่ 1 กรกฎาคม 2564 ทั้งนี้ที่ประชุมได้มอบหมายให้ ททท. ไปหารือในรายละเอียดร่วมกับ ศบค. ผู้ว่าราชการจังหวัด แล้วรายงานมายังรัฐบาลภายใน 1 เดือน